b'\n_START_ARTICLE_\nOporavljanje od katastrofe\n_START_PARAGRAPH_\nOporavljanje od katastrofe (eng. disaster recovery) \xc4\x8dine proces, mjere i procedure koje su u svezi s pripremanjem oporavljanja (vra\xc4\x87anja u pretkatastrofno stanje) ili nastavak postojanja tehnolo\xc5\xa1ke infrastrukture kriti\xc4\x8dno va\xc5\xbene nekoj organizaciji ili sustavu nakon \xc5\xa1to se je zbila prirodna katastrofa ili katastrofa koju je izazvao \xc4\x8dovjek._NEWLINE_Ove mjere \xc4\x8dine podskup neprekidnosti poslovanja. Dok potonji sadr\xc5\xbei planiranje \xc4\x8duvanja svih aspekata funkcioniranja posla usred destruktivnih doga\xc4\x91aja, oporavak od katastrofe se usredoto\xc4\x8duje na IT odnosno na tehnolo\xc5\xa1ke sustave koji su potporom poslovnim funkcijama.\n_START_SECTION_\nPovijest\n_START_PARAGRAPH_\nPo\xc4\x8detci koncepta oporavljanja od katastrofe su se razvijali od sredine prema kraju 1970-ih, otkad su upravitelji ra\xc4\x8dunalnih centara uvidjeli i prepoznali da njihove organizacije ovise o njihovim ra\xc4\x8dunalnim sustavima. U to su vrijeme ve\xc4\x87ina sustava bila sredi\xc5\xa1nja ra\xc4\x8dunala koja su radila na batch sustavima koja su u mnogo slu\xc4\x8daja bila nedostupna po nekoliko dana prije nego \xc5\xa1to bi nastala znatna \xc5\xa1teta organizaciji.'